Nundinae
Nundinae sensu lato sunt conventus certo temporis spatio redientes quibus venditores emptoresque in uno loco congregant. Nundinae sensu strictiori seriatim per annum celebrantur, in oppidis Italiae antiquae nono quoque die, in Europa hodierna praesertim septimo die, in partibus Africae et Asiae quinto quoque die. Ibi venditantur praecipue cibi, vestimenta, resque ad domum hortumque utiles. Ad mercatus vel nundinas maiores duodecies vel ter vel bis per annos congregatur: ibi etiam acroamata, mimi, ludi varii monstrantur. Sunt etiam mercatus annuatim sive rarius celebrati ubi homines totius mundi conveniunt.